Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere tulemast vaatama "Gloryline" saadet!
Mina olen pastor Glory Backman Turust
ja tahan jätkuvalt õpetada teile Jumala Sõna
ja tegutseda Tema Poja Jeesuse Kristuse nimel.
Püha Vaimu vägi tuleb võimsalt esile kõikjal,
kus Jeese Kristuse Issandaks olemist ülistatakse, kiidetakse ja teenitakse.
Kus selle üle rõõmustatakse ja seda tähistatakse,
sest Jeesus on kuningate Kuningas ja isandate Issand
ja Tema Kuningriigil pole lõppu.
Kas pole mitte imeline?
Evangeeliumi sõnum on üks mega hea sõnum
praegusesse aega.
See on seda alati olnud ja saab seda ka alati olema.
Võrratu sõnum!
Me peame kuulutama, et Jumal on loonud inimese
ja armastab teda üle kõige.
Iga inimene, kelle Jumal on loonud oma näo järele,
on Jumala meistriteos.
Sina oled Jumala meistriteos.
Ütle see lausa häälega välja nii iseendale kui sõbrale su kõrval:
"Ma olen Jumala meistriteos."
Halleluuja! Kas pole mitte imeline?
Tead, mis?
Me peame õppima mõtlema selliselt,
et igaüks meist on Jumala meistriteos.
Peame õppima väärtustama ja austama igat inimest.
Igat inimest.
Ja kui tarvis,
tuleb tühistada kõik saatana teod iga inimese elus
Jumala Sõna kaudu ja Jeesuse Kristuse nimel.
Püha Vaimu väes ja mõjutusel.
See on see, mida peame tegema. Aamen.
Kuid loeme alustuseks Jumala Sõna Filiplastele 2:10-11:
"Et Jeesuse nimes nõtkuks iga põlv nii taevas kui maa peal kui maa all,
ja et iga keel tunnistaks:
Jeesus Kristus on Issand - Jumala Isa kirkuseks."
Jeesus Kristus on Issand - kreeka keeles Kýrios,
mis tähendab valitsejat üle kõigi vägede ja võimude.
Ja koos Temaga valitsed ka sina üle kõigi vägede ja võimude.
Meile on antud Tema autoriteet ja jumalik vägi,
sest kristlastena oleme me Jeesuse Kristuse Ihu.
Piibel on täis pühi kirjutisi ja kinnitab meile just seda,
et Jeesuse nimes saab inimene päästetud.
Tema nimes saab inimene terveks ja täitub Püha Vaimuga.
Tema nimes seisab vastu saatanale
ja Tema nimes saame me osa kõigist Jumala tõotustest.
Kas pole mitte imeline?
Seetõttu peame õppima kasutama Jeesuse Kristuse nime.
Mulle sai see kõik selgeks Taimaal vangis olles
juba ammu aega tagasi ja pea 3 aastat kokku.
Ma sain vanglas algul usklikuks
ja olin seal esimene uuestisündinud kristlane.
Seal oli u 1800 kinnipeetavat.
Kuid seal sai mulle selgeks,
milline tohutu meelevald peitub Jeesuse Kristuse nimes.
Nii palusin oma viimasel vangla-aastal valvuritelt eriloa, mille ka sain.
Me vajame väjakutseid elus, sest need kasvatavad meid.
Nii palusin luba minna vangla kõige hullemasse osakonda,
kus olid koos kõige hullemad ehk kuritegelikumad naised.
Kuid mitte need naised polnud halvad,
vaid pigem see, mis elas nende sees -
see ehk siis saatan tegi nad halvaks.
Jeesus vabastas inimesi kõigest halvast ja kurjadest vaimudest
ja meie asi on seda sama teha.
Ma viibisin ühes ruumis 168-naisega,
kellega koos külg-külje kõrval magasime.
Meil polnud ühtki patja ega tekki.
Oli vaid mingi imeõhuke madrats
ja mõlemal pool küljes kohe keegi su kõrval.
Õppisin seal magama käed üle pea, sest käsi polnud kuhugi panna.
"Pärandina" Taimaast magan tänaseni käed üle pea.
Kuid meile on antud Jeesuse nimi,
mille väge ja meelevalda õppisin Taimaal tundma.
Vaimumaailmas saadab see nimi väga palju korda.
Seda ka su enda kodus ja elus ning teistegi eludes.
Halleluuja!
See on mega sõnum, mis meile on antud!
Lausa tippklassi sõnum,
et "nõnda on Jumal maailma armastanud."
Jumal armastab inimest rohkem,
kui inimene üldse oskaks iseennastki armastada.
Jumala armastus on piiritu.
Jumal on täis armu ja headust, kuid samas ka täis tõde.
Jumal on täis headust ja Ta on otsekui kanaema,
kes tahab koguda kõik oma tibud oma kaitsvate ja hoidvate tiibade alla.
Jumal on hea Jumal
ja Ta on seadnud Jeesuse, Püha Vaimu ja palvetava kristlase
seisma inimeste eest Jumala ees.
Me seisame üksteise eest palves Jumala ees.
Püha Vaim teeb seda samuti.
Ka Jeesus, istudes Isa paremal käel, seisab meie eest Jumala ees.
Jeesus valas oma vere meie pattude lunastamise eest,
mistõttu ka Tema veri seisab meie eest.
Aamen.
Üks võrratu sõnum peitub ka 1. Johannese 3:7-8, kus öeldakse:
"Lapsed, ärgu keegi eksitagu teid!
Kes teeb õigust, on õige, nii nagu tema on õige."
Mida see õige või õigeksmõistetu tähendab?
See on ehk pisut vanamoodne sõna, mis mulle üldse ei meeldi.
Kuid see tähendab Jumalaga õiges suhtes olemist.
Sa oled Temaga õiges suhtes tänu Jeesusele Kristusele,
kuna sinu vaim on saanud elavaks.
Kui inimene sureb, siis öeldakse ikka, et vaim lahkus temast.
Kui aga su vaim on elav Kristuses juba siin maa peal,
siis su vaim elab igavesti.
Kui su vaim aga on surnud ega ole päästetud Jeesuse poolt...
Jeesuses peituv pääste kuulub kõigile,
kuid sellest on kasu vaid neile, kes selle vastu võtavad.
Ühtlasi peame õppima ammutama kasu Jumala tõotustest,
mis meile on Kristuse kaudu antud.
Nii et, me oleme õiged, kuna Tema on õige.
Jeesus on pea ja meie Tema Ihu.
"Kes teeb pattu, on kuradist, sest kurat teeb pattu algusest peale.
Selleks ongi Jumala Poeg saanud avalikuks,
et ta tühistaks kuradi teod."
See on ka põhjus,
miks Jeesus on kutsunud meid Teda teenima.
Ta on varustanud meid kõige üleloomulikuga -
Püha Vaimuga, oma elava Sõnaga,
valitseva väe ja meelevallaga.
Kas pole imeline?
Saame alati kuulutada Jeesusest, kas seda tahetakse siis kuulda või ei.
Ja kui nad ei taha kuulda, peame paluma nende eest Jumalat,
et neil tekkiks tahe kuulda Jumalast ja Jeesusest.
Vaatame, mida Jeesus veel oma koguduse kohta ütles.
Jeesus räägib Matteuse 16:19 kogudusele ehk oma Ihule.
"Ma annan sulle taevariigi võtmed,
ja mis sa iganes kinni seod maa peal, see on seotud ka taevas,
ja mis sa iganes lahti päästad maa peal,
see on lahti päästetud ka taevas.”
Me oleme saanud Jumalalt Tema taevariigi võtmed
siduda kinni ja päästa lahti.
Vot selline meelevald on meile antud.
Jumal on andnud sulle kogu selle meelevalla Jeesuses.
Seetõttu on ülimalt tähtis, et püsiksime Temas
ja et Tema Sõna püsiks meis.
Jeesus ütles: "Kui te jääte minusse ja minu sõnad teisse,
siis paluge, mida iganes soovite ja see sünnib teile.
Jeesus ise ütles seda.
Ja kui Tema sõnad püsivad meis,
siis me tahame ka paluda seda, mis on Jumalale meelepärane.
Ja me ka saame selle, sest palume seda Jeesuse nimel.
Rääkides siis kinni sidumisest ja lahti päästmisest,
siis sageli, kui vabastan inimesi deemonitest,
ma esmalt seon nad,
öeldes: "Ma seon teid kõiki Jeesuse Kristuse nimel."
Sest tavaliselt on neid rohkem, kui vaid üks.
Ja siis käsin neil lahkuda koheselt ja Jeesuse nimel maa sügavustesse.
See on käsk ja nad peavad sellele alluma,
kuna mul on valitsemisõigus,
mille Jumal on mulle Jeesuse kaudu andnud.
See toimb järgmiselt.
Jumal, kes on kõigist suurim.
Peale seda tuleb Jeesus ja siis Püha Vaim,
kuigi Isa, Poeg ja Püha Vaim on üks.
Seejärel tuleb uuestisündinud kristlane ehk siis sina ja mina.
Kui oled Jeesuse vastu võtnud, oled selles hierarhias järgmine
ja sulle on antud valitsemisõigus, mida peab õppima kasutama.
Pead õppima valitsema nii iseenda elu ja pere üle,
kui kõige üle, kus liigud ja käid.
Kui tegu on vaimsete asjadega, siis ära jää olukordade alla vangi.
Paulus istus küll vangis, kuid ta polnud nende olukordade vang
jäädes sinna nukrutsema ja halama.
Ta ülistas seal Jumalat ja kirjutas kogudustele erinevaid kirju,
millest meiegi võime täna ammutada jumalikku tarkust ja juhtimist.
Kas pole imeline?
See on täiega super-puper lugu!
Nii on meil omad õigused eelpool nimetatud hierarhias -
Jeesuse Kristuse Ihus.
Meile on antud seal valitsemisõigus.
Mäletad, kuidas Jeesus ütles Luuka 10. peatükis,
kui Ta 70 jüngrit tulid Ta juurde
peale seda, kui nad olid käinud väljas ja kasutanud seda valitsemisõigust.
Tol ajal polnud Püha Vaim veel sellisel moel langenud -
Ta polnud tulnud veel inimeste sisse.
Varasemalt Püha Vaim lihtsalt langes inimeste üle,
kuid peale nelipühapäeva tuleb Püha Vaim meie sisse,
kui saame Püha Vaimuga ristitud.
Ta ei tule meisse siis, kui päästetud saame.
Pääste hetkel saame Jumala lapseks ja valitsemisõiguse koos Temaga.
Järgmine samm sealt edasi on aga täituda Püha Vaimuga,
et saada kätte üleloomulikkuse tase Jumalas -
saada Temalt üleloomulikke ande.
Kõik see antakse meile armust.
Kuid vaatame Luuka 10:17-21, kus Jeesuse jüngrid ütlesid Talle:
"Aga need seitsekümmend [kaks] pöördusid rõõmuga tagasi ja ütlesid:
Issand, ka kurjad vaimud alistuvad meile sinu nime mõjul!”
Kas pole mitte võimas?
Kuid tead, mis? See toimib ka tänapäeval nii.
"Tema ütles neile:
Ma nägin saatanat kui välku taevast maha langevat.
Vaata, ma olen andnud teile meelevalla
kõndida madude ja skorpionide peal ja vaenlase kogu väe peal
ja miski ei tee teile iial kahju.
Ometi ärge rõõmustage sellest, et vaimud teile alistuvad,
vaid rõõmustage, et teie nimed on taevasse kirja pandud!”
Selsamal tunnil juubeldas Jeesus Pühas Vaimus
ja ütles: Ma tänan sind, Isa, taeva ja maa Issand,
et sa selle oled peitnud tarkade ja mõistlike eest
ja oled ilmutanud väetitele!
Jah, Isa, sest nõnda on see sündinud sinu head meelt mööda."
Kas pole mitte võimas ja imeline?
Isegi, kui keegi ei oska lugeda, aga Tal on ühendus Jumalaga,
siis see on etem, kui kõik maailma raamatud kokku.
Ühendus Jumalaga, võime kuulda Tema häält
ja tegutseda vastavalt Tema juhtimisele ja mõjutustele.
Nii et Ta jüngrid tulid rõõmustades tagasi Tema juurde
öeldes: "Jeesus Kristus, Sinu nimes..."
Sinu nimes, Sinu nimes.
Tema nimes saame päästa nii valla, kui siduda kinni.
Saame päästa valla Tema tõotusi, et need saaks elavaks me sees
ja kuulutada neid tõotusi oma tuleviku üle ja selle sisse.
Kuulutada neid Jumala õnnistusi, millega Ta tahab meid õnnistada.
Jumal tahab õnnistada meid nii vaimu, hinge kui ihu tasandil,
kui ka materiaalselt.
Aamen.
Nii peame ka tänama Issandat kõigi nende valdkondade tasandil.
Mitte vaid oma mõtetes ja sõnades, aga ka oma tegudega.
Jumal usub me tegusid rohkem, kui me sõnu,
sest me teod näitavad ära, millised me oleme.
Ennekõike aga peame olema valvel selles osas, mida me räägime.
Me ei saa rääkida negatiivsel moel,
sest see ei ole Jumalast.
Jah, on aegu, kus peame manitsema inimesi
nende valede mõtteviiside pärast,
lammutades saatana kõrgistusi nende mõttemaailmas,
mille kaudu saatan neid seob ja püüab oma tahet täide viia,
avaldades oma mõju siin maa peal.
Me peame nägema nii iseennast kui teisi Jeesuse Ihus.
Me oleme üks.
Meil on sama Vaim ja samad tõotused.
Meile kuulub juba praegu fantastiline, igavene elu.
Seetõttu ka, kui maadledki iseendaga selle pärast,
et osa inimesi meeldib sulle ja teised jälle mitte,
siis lase Jumalal aidata sul saada võitu sellest.
Lase Jumalal võtta meelevald su vana loomuse üle,
et Tema saaks täiega valitseda su elus.
Jeesus ütles, et ütleme küll Talle: "Issand, Issand!",
kuid ei tee nõnda nagu Tema meid käsib.
Algkeeles tähendab see,
et me ei tee seda, mida Ta meile ütleb.
Parem on mitte hüüda: "Issand, Issand!",
kui et mitte teha, mida Ta meile ütleb.
Mõtle sellele.
Ehk siis, peame alati kontrollima oma mõttemaailma
ja seda, kus meie mõtted ekslevad.
Osa mõtleb vaid sellele,
kuidas rohkem raha ja asju kokku ajada.
Kellegi teise mõtted ekslevad porno lehekülgedel ja seksi juures.
Teiste mõtted on jälle kartulipõllu juures.
Selles pole midagi halba, kui mõtleme ka argistele asjadele,
kuid ärgu su meeled ekselgu patu teedel,
kuna see viib sind langemiseni.
Loobumine Jumalast ja Talle sõnakuulelik olemisest
ei sünni üle öö.
See on omaette protsess,
mille käigus inimene annab end üle langemisele.
Olen kuulnud paljusid ütlemas: "Mu elus on kõrbeaeg, kõrbeaeg."
No mida imet sa sinna kõrbe ronisid? Tule ära sealt!
Sul on sama suur vabadus sealt ära tulla,
kui vabadus, mis sind sinna viis.
Mis on viinud sind vaimsesse kõrbe?
Puuduv palveelu ja Jumala Sõna mittelugemine.
Kui sa ei toida oma vaimu, siis...
Sa pead toitma oma vaimu Jumala Sõnaga,
sest see uuendab su meeli ja valitseb sel juhul ka su südame üle.
Selle üle, kes sa oled.
Su mõtted määravad ära selle, kes sa oled.
Kuid mul on sulle häid uudiseid.
See valitsemisõigus ja meelevald, mis on Jeesuse nimes,
on antud ka sulle, mistõttu võta see vastu ja kasuta seda
Õpi kasutama Jeesuse nime.
Las ma rääkida sulle ühe loo.
Kui ma abiellusin oma kalli mehe Mats Johannes Backmaniga,
kellega tähistasime 1. mail oma 35. pulma-aastapäeva,
siis me kolisime algul Turu linna
ja sellisesse paika, kus oldi varem tehtud tööd alkohoolikutega
ja mida kõike veel.
Me korter oli samas majas rootsikeelse Filadelfia kogudusega,
kuhu läksimegi teenima.
Mäletan, kuidas mõnel ööl mõni deemon tuli mu voodi veerele
mind kiusama.
Mats norskas ja magas nagu nott, aga mina sain täega häiritud.
Nii võtsin oma Piibli, läksin kirikusaali
ja kuulutasin: "Te peate lahkuma Jeesuse Kristuse nimel!"
Deemonid kuuletusid sellele ja nad peavadki seda tegema.
Sest me oleme hierarhias:
Isa, Poeg, Püha Vaim ja uuestisündinud kristlane.
Peale meid tulevad alles inglid.
Muide, inglitel ei ole Püha Vaimu
nii nagu see on uuestisündinud kristlastel,
kellel on Püha Vaim.
Peale ingleid tuleb loomariik, hukatuse lapsed
ja siis saatan ühes oma käsilastega.
Kui Jeesus ütles,
et Ta on andnud sulle meelevalla hingevaenlase üle,
siis see tähendab kuradit ennast.
Nii on.
Jeesus tuli tegema tühjaks kuradi tegusid
ja seda sama saad ka sina teha.
Aamen.
Tõuse üles oma nõtrusest ja puudustest
ning näe, et sul on meelevald ja valitsemisõigus Jeesuses Kristuses.
Aamen.
Mul on sulle aga veel häid uudiseid.
Vaatame veel lõpetuseks minu töid-tegemisi välismaal.
Täitsa võimalik, et lähen sinna peagi tagasi. Aamen.
Aitäh, et olid minuga ja ole rikkalikult õnnistatud!
Sa oled võitja Kristuses,
nii et võta see positisoon ja valitse Temas.
Kõike head!
Mulle meeldib vabastusteenistus.
Jumal on kutsunud mind sellesse.
Ta on andnud mulle selleks väe.
Nii olen mõne nädala jooksul näinud siin Indoneesias
enam kui 600 inimest saamas vabaks kurjadest vaimudest.
Tänan Jumalat selle eest,
et need 600 inimest on vabanenud piinast.
Sest kurjad vaimud tahavad alati muuta elu raskeks.
Nad tahavad alati tuua mingit jama me ellu.
Nad tahavad alati süüdistada meid ja teisi.
Kuid Jeesus on meie poolt.
Ta võib vabastada meid.
Jeesus tuligi vabastama meid.
Kõik, kes on rõhutud ja masenduses -
te saate vabaks Jeesuse nimel.
Tahan tänada teid TV7 toetamise eest.
Saate seda jätkuvalt teha, helistades 900 1770 (kõne hind 10)
või tehes pangaülekande, leides me andmed www.tv7.ee
Jumal õnnistagu teid rikkalikult te toetuse eest!
Tõlge: Anne-Ly Raukas